

**REPUBLIKA HRVATSKA**

**ŽUPANIJA ŠIBENSKO KNINSKA**

**OPĆINA CIVLJANE**

**KLASA: 551-02/03-22/2**

**UR.BROJ: 2182-21-02/1-22/1**

Civljane, 31. kolovoz 2022.

**JAVNI POZIV KORISNICIMA MINIMALNE NOVČANE NAKNADE ZA PODMIRENJE TROŠKOVA OGRJEVA**

Temeljem članka 289. stavka 3. Zakona o socijalnoj skrbi ( NN 18/22 i 46/22) pravo na troškove ogrijeva ostvaruju isključivo samac ili zajedničko kućanstvo koji se griju na drva.

Temeljem članka 4. Odluke o minimalnim financijskim standardima, kriterijima i mjerilima za financiranje materijalnih i financijskih rashoda centra za socijalnu skrb i troškova ogrjeva korisnicima koji se griju na drva u 2022. godini ( NN 147/21) određeno je da se samcu ili kućanstvu koji udovoljavaju zakonske uvjete, a griju na drva, može odobriti jednom godišnje iznos od 1.050,00 kuna za podmirenje troškova ogrjeva.

Jedinstveni upravni odjel Općine Civljane od 01. rujna 2022.g. počinje s prikupljanjem zahtjeva za naknadu troškova ogrjeva.  
  
U interesu je osoba koje imaju pravo na naknadu troškova ogrjeva da što prije podnesu uredne zahtjeve sa pripadajućom dokumentacijom kako bi se njihov zahtjev što prije obradio i izvršila isplata odobrenog iznosa.

**Potrebna dokumentacija za ostvarivanje prava:**1.Zahtjev za ostvarivanje prava na naknadu troškova za ogrjev (obrazac u Jedinstvenom upravnom odjelu Općine Civljane i na internetskoj stranici www.civljane.hr)  
2.Potpisana izjava korisnika da se grije na drva (obrazac u Jedinstvenom upravnom odjelu  
Općine Civljane ili na internetskoj stranici [www.civljane.hr)](http://www.civljane.hr))

Popunjeni zahtjev, te potpisana izjava, predaje se u Jedinstveni upravni odjel Općine Civljane.

S poštovanjem,

Općinski načelnik

Petra Preočanin